## Odluka Ustavnog suda Republike Hrvatske broj U-III-10/1999 od 17. siječnja 2002.

### NN 11/2002 (1.2.2002.), Odluka Ustavnog suda Republike Hrvatske broj U-III-10/1999 od 17. siječnja 2002.

# USTAVNI SUD REPUBLIKE  HRVATSKE

283

Ustavni sud Republike Hrvatske u Vijeću petorice za odlučiva­nje o
ustavnim tužbama, u sastavu sudac Petar Klarić, predsjednik Vijeća, te suci
Jurica Malčić, Ivan Matija, Že­ljko Potoč­njak i Milan Vuković, članovi Vijeća,
odlučujući o ustavnoj tužbi M. K. iz I., koje­g zastupaju Ž. M. i T. Š.,
odvjetnici iz S., na sjednici Vijeća održanoj dana 17. siječ­nja 2002. godine,
jednoglasno je donio

## ODLUKU

I. Ustavna tužba se usvaja.

II. Ukida se rješe­nje Vrhovnoga suda Republike Hrvatske, broj:
Rev-62/1995 od 12. kolovoza 1998. godine i predmet se vraća Vrhovnom sudu
Republike Hrvatske na ponovni postupak.

```
Obrazlože­nje
```

1. Ustavna tužba podnesena je protiv rješe­nja Vrhovnoga suda Republike
Hrvatske, broj: Rev-62/1995 od 12. kolovoza 1998. godine, kojim je teme­ljem članka
392. Zakona o parničnom postupku (»Narodne novine«, broj 53/91, 91/92 i 112/99,
u da­lj­njem tekstu: ZPP), odbačena revizija podnosite­lja izjav­ljena protiv
presude Županijskog suda u S., broj: Gž-1013/94 od 14. trav­nja 1994. godine,
kao nepravovremena.

2. Podnosite­lj ustavne tužbe smatra da su mu osporenim rješe­njem
uslijed pogrešne primjene postupovnog prava, povrije­đena ustavna prava iz članaka
14., 18. i 26. Ustava Republike Hrvatske.

Povredu navedenih ustavnih
prava podnosite­lj obrazlaže navodeći da je Vrhovni sud Republike Hrvatske
odbacio reviziju kao nepravovremenu, a da nije potpuno ni istinito utvrdio
pravno odlučne či­njenice. Navodi da je Vrhovni sud Republike Hrvatske
propustio utvrditi da je u konkretnom slučaju, zad­nji dan roka za izjavu
revizije – 22. lip­nja 1994. godine bio neradni dan, te da se u tom slučaju rok
produ­ljuje na prvi s­ljedeći radni dan koji je bio 23. lip­nja 1994. godine,
kada je i predao reviziju.

*Ustavna tužba je osnovana.*

3. Odredbom članka 112.
stavka 4. ZPP-a propisano je da ako pos­ljed­nji dan roka pada na državni
praznik, ili u nedje­lju ili u koji drugi dan kad sud ne radi, rok istječe
protekom prvoga iduće­g radnog dana.

4. Odredbom članka 1. Zakona
o blagdanima i neradnim danima u Republici Hrvatskoj (»Narodne novine«, broj
14/91 i 33/96), 22. lip­nja – Dan antifašističke borbe, proglašen je blagdanom
u Republici Hrvatskoj i taj dan se ne radi.

5. Osporenim rješe­njem odbačena
je revizija podnosite­lja kao nepravovremena. Vrhovni sud je utvrdio da je zad­nji
dan 30-dnevnog roka za izjavu revizije bio 22. lip­nja 1994. godine, pa kako je
podnosite­lj reviziju predao na poštu 23. lip­nja 1994. godine, stoga je
reviziju kao prekasno podnijetu Vrhovni sud odbacio teme­ljem odredbe članka
392. ZPP-a.

6. Iz navedenog proizlazi da
osporavano rješe­nje nije na zakonu uteme­ljeno, jer je zad­nji dan roka za
ulaga­nje revizije (22. lip­nja) bio blagdan, a u takvom slučaju rok se produ­ljuje
na prvi s­ljedeći radni dan, što je u konkretnom slučaju podnosite­lj i učinio.
Stoga je ocjena Ustavnog suda Republike Hrvatske da je takvim rješe­njem došlo
do povrede ustavnog prava jednakosti sviju pred zakonom, u smislu odredbe članka
14. stavka 2. Ustava i ustavnog prava jednakosti svih pred sudovima i drugim državnim
i inim tijelima koja imaju javne ovlasti u smislu odredbe članka 26. Ustava.

7. U odnosu na navode iz
ustavne tužbe o povredi ustavnog prava iz članka 18. stavka 1. Ustava, koji jamči
građanima pravo na žalbu protiv pojedinačnih pravnih akata donesenih u postupku
prvog stup­nja pred sudom ili drugim ovlaštenim tijelima, za istaći je da je
podnosite­lj ustavne tužbe to pravo i koristio, jer je ulagao žalbu kao redovan
pravni lijek, a o ­nje­govim žalbenim navodima nadležan sud je donio odluku.

8. Iz navedenih razloga, na
teme­lju odredbi članaka 69. i 72. Ustavnog zakona o Ustavnom sudu Republike
Hrvatske (»Narod­ne novine«, broj 99/99), odlučeno je kao u izreci.

Broj: U-III-10/1999
Zagreb, 17. siječ­nja 2002.

USTAVNI SUD REPUBLIKE HRVATSKE

Predsjednik Vijeća
**dr. sc. Petar Klarić,** v. r.

Odluka, NN 11/2002-283